Elevii învață IT la școală: "După aceste cursuri știu să facă jocuri, aplicaţii în diverse programe".
La Academia Micilor Developeri copilul tău învaţă programare în domeniul IT. Copilul tău va şti să creeze jocuri pentru android. Elevii pot obţine o certificare Java din partea Oracle recunoscută internaţional.
În 2013, Oana Manga şi partenerul ei de afaceri, Costin Pietraru, au fondat cu 30.000 de euro o şcoală de IT pentru copii. Ei merg pe premisa că cei mici se nasc cu dorinţa de a crea şi vor să îi înveţe să devină creatori de tehnologie.Oana Manga, co-fondator Academia Micilor Developeri: "E important pentru copii să ştie că au învăţat cu un rezultat palpabil. Ei chiar ştiu după aceste cursuri să facă jocuri, aplicaţii în diverse programe şi ştiu un limbaj de programare foarte complex şi foarte cerut la nivel internaţional, cum este Java. Noi sperăm să le deschidem gustul şi curajul să îmbrăţişeze o meserie în acest domeniu. Noi când îi învăţăm pe copii ce înseamnă o buclă, de exemplu, nu îi punem să scrie cu pixul în caiet – scrieţi deifiniţia unei bucle. Facem un joculeţ în care folosim o buclă.La sfărşitul fiecărei ore şi jumătate de curs tu te duci acasă cu ceva ce ai creat tu personal."Până acum peste 10.000 de elevi au urmat un curs la această şcoală de IT. Copiii care aprofundează ceea ce au învăţat, pot obţine o diplomă Java de la Oracle, recunoscută internațional şi care te plasează în rândul programatorilor juniori. Eric şi-a luat deja diploma şi speră să ajungă să lucreze într-o companie mare de IT în viitor.–4 şedinţe costă 280 de lei–Se pot înscrie copii de peste 8 aniEric Learschi, elev: "Continui cursurile de Java la Academie cu nişte module mai complicate. Aş spera să ajung la o companie mare să lucrez. Am început în 2017 când treceam în clasa a şasea şi aveam 12 ani Am vrut mereu creez şi eu un joc, Îmi place foarte mult Java. Am învăţat şi Photoshop şi am făcut şi jocuri de telefon şi aplicaţii de telefon.".